
ATTO PRIMO 


Camera in casa di Lunardo. 


SCENA PRIMA 


LUCIETA e MARGARITA 


LUCIETA 
Siora mare? 


MARGARITA 
| Fia mia? 


LUCIETA 


Che strazza d’alegria, 
Dir che xe carneval. 


MARGARITA 
Co sti ciassi, 
LUCIETA 
Sti spassi 


MARGARITA 


Co sta malinconia 


LUCIETA 


Da funaral. 


Sgr 


MARGARITA 


Ma! 
LUCIETA 
Ma! 
MARGARITA 
Figurarse!. 


In t'un ano che son maridada 
vostro pare che spasso m’à dà? 


LUCIETA 
E sì, mo, sala 
no vedea l’ora È 
che’l1 se tornasse Sa 19 
a maridar? 1 
Co gera sola 
disea in tra mi: 
Sior pare povareto 
nol ga gnissun al mondo 
che possa un pocheto 
menarme a spazzisar 
bià pazientar. 


MARGARITA 

Figurarse. È 
LUCIETA ; 3 

Se in casa ghe sarà siora maregna È 
no sarà più cussi. 
El s'a ben maridà ma cara ela 
le cose xe restae quel che le gera! 

MARGARITA doo 


El xe un orso fia. 

Nol se diverte lu 

e el ne fa pair nu. 
l'igurarse, mi, allevada 

da mia mare nel bombaso 
tra i fèstini e che la vada! 


ay a 


Dove mai go batuo el naso? 
Basta basta, taso, taso. 
Almanco vu 
ciapare su, 
ve sposarè, 
respirarè, 
Ciò, povarazza, 
bon prò ve fazza. 
LUCIETA 
La diga, siora mare 
quando me maridarogio? 
MARGARITA 
Quando che, figurarse 
al ciel ghe piasarà. 
LUCIEFA 
E co ghe piasarà lo savarogio? 
| MARGARITA 
Mo che sempieta! Certo 
che vu lo savarè. 
LUCIETA 
La diga, la me diga: 
ghe xe gnente in cantier? 
MARGARITA 
Ghe xe e no ghe xe. 
LUCIETA 
No la sa gnente? 
MARGARITA 
Se parlo el ziga. | 


LUCIETA 
Via, cara cla. 


DESRr ia 


MARGARITA 


Tasè putela 
che mi no so. 


LUCIETA 


Gnanca mo gnente 
mo gnanca mo! 


MARGARITA 
Coss’è sti sesti? 


LUCIETA 


Sia malignazzo!. 
No go gnissun al mondo 
che a mi me vogia ben. 


MARGARITA 


Ve ne vogio anca massa... 


LUCIETA 


..1 par tutti d’acordo 
per darme del velen. 


MARGARITA 
Vardè, sentì che roba! 


LUCIETA 


Sior pare col me vede, 
nol fa che strapazzarme. 


MARGARITA 
E mi siora petassa? 


LUCIETA 


Ela per consolarme 
la mola e po la tien. 


erettile de Canti ai 


ig ig 


x; sais x E°) 


Sigari 


MARGARITA 
Mo, brava disè ben. 


LUCIETA 


No go gnissun al mondo 
-— che a mi me vogia ben. 


MARGARITA 


Mi v’ò anca massa in mente 


frascona, figurarse. 


LUCIETA 


Figurarse! 


MARGARITA 


Aveu dito qual cossa? 


LUCIETA 


Mi siora? Proprio gnente. 


LUCIETA 


La fa che me bisega in sen 
caldeto che’ cuor el consola 
e po ciapè su, la ghe mola 

e el dolce la cambia in velen. 
Oimiei se podesse sperar 
magari in cao’ mondo lontana 
d’aver anca mi la mia mana 


MARGARITA 


Se parlo ghe meto nel sen 
caldeto che’ cuor el consola, 
se taso facendoghe gola 

el dolce ghe cambio in velen. 
Da resto vorave sperar 

che pò no sia tanto lontana 
par ela un pocheto de mana 


un puto che m’abia a incontrar. qualcun che la vogia sposar. 


MARGARITA 


Vien vostro pare! 


LUCIETA 


Presto a laorar. 


ASIAN | pagar, 


SCENA SECONDA 


LUNARDO e DETTE 
(Lunardo entra bel bello senza parlare) 


MARGARITA 
(Velo qua eh!) 


LUCIETA 


(El vien co fa i gati). Patron 


slor pare. 
MARGARITA 


Sioria, patron! 
No s’usa gnanca de saludar? 


LUNARDO 
Laorè, laorè. 
Per farme un complimento 
stralassè de laorar? 


MARGARITA 
Za, figurarse 
semo le schiave more! 


LUNARDO 


Che strambezzi! 
Cossa songio? Un orso? Un tartaro 
Aguzin de la galia? 

Seben no vogio ciassi 
vegnimo a dir el merito 

laorè 

e savarò darve i vostri spassi. 


LUCIETA 


Caro, caro el me sior pare. 
Indovino, scometo 

Lu ancuo par un pocheto 
el vol menarme in mascara, 


Bordi pr 


| LUNARDO 
In mascara? In mascara? 
MARGARITA (tra sè) 
Adesso sì, el va zoso. 
LUNARDO 
E gavè tanto muso 
de dir sto bocon de resia? 
M’aveu mai visto mi, siora strambazza, 
vegnimo a dir el merito, 
sul mio muso una mascara de strazza? 
Cosa xela sta mascara?... 
Le pute no à d’andar immascarae. 
MARGARITA 
Le maridae, par altro... 
LUNARDO 
Siora no, siora no, 
gnanca le maridae. 
MARGARITA 
l'igurarse, e cossa xele 
tute quele che ghe va? 
LUNARDO 
Figurarse, figurarse 
mi no vago a savariar. 
MARGARITA 
Parchè, vegnimo 
a dir el merito 
parchè sè un rustego. 
LUNARDO 
Siora Malgari, non la me provoca! 


MARGARITA 
Sior Lunardo no la me stuzzega! 


LUNARDO 
Siora Malgari! 


Cp A 


MARGARITA 


| Sior Lunardo! 


LUNARDO 
Siora Malgari! 


MARGARITA 


Sior Lunardo! 
LUCIETA 
Mo via, sior pare, via 
no me ne importa de andar ma che nol cria. 
Sior pare via el sia bon 
el staga in alegria 
che mi za so un paston 
so la so cara fia. 
Per far el carneval 
no penso a immascararme 
-per mi ogni cossa val 
e basta per distrarme. 


MARGARITA 


A dir la verità 
sta puta val tant’oro 

e chi la sposarà 

ghe tocarà un tesoro 

e mi col cuore in man 

la bramo fortunada 

vorave anca doman 

vederla colocada. 


LUNARDO (tra sè) 


De ste consolazion, 
ah! no ghe n'è che una, I 
sì, caro el mio paston i 
voi far la tua fortuna. 
(Lucietta salta e ride) 


PRO e gp na 


LUNARDO 
Ben vegnì qua e sentì. 
De le volte anca mi 
pararave che fusse fastidioso, 
ma ancuo mo, son de vogia. 
Sapiè, fie, che stasera 
disnemo in compagnia. 


LUCIETA 
O magari sior pare! Dove? Dove? 
LUNARDO 
In casa. 
Ho invidà tre galantomeni 
cole so brave muger 
disnaremo, ridaremo 
e s'avemo da goder. 
LUCIETA 
Manco mal! 
MARGARITA 
Manco mal! 
E chi xeli, figurarse? 
LUNARDO 
Aspetè, senti chi i xe. 
Vegnarà sior Simon Maroele. 
LUCIETA e MARGARITA (assieme) 


Bon! i 
LUNARDO 


Sior Maurizio de le Strope! 
LUCIETA e MARGARITA (assieme) 
Megio! 
LUNARDO. 
E sior Cancian Tartufola. 
LUCIETA e MARGARITA (assieme) 
Mo caro! 


RE La 


LUNARDO 
No i xe tre omini 
come se diè? 


MARGARITA 
Sior sì! Sior sì! 
LUCIETA (a Margarita) 
Tre rusteghi pezo de lu. 


MARGARITA (a Lunardo) 
Tre rusteghi pezo de vu. 


LUNARDO 

Eh! al di d’ancuo parona 
usa cussìi pensar squasi ogni dona. 
Quando un omo xe serio e prudente 
e che grilli nol ga nel cervelo, 
per le femene cossa mo xelo? 
El xe un rustego, un orso, un tiran. 
Volè strambezzi 
petegolezzi 
e stomeghezzi, 
le mode ultime, 
volè merletti 
e pò ciasseti 
e pò spasseti, 
volè sui abiti 
oro e lustrini, 
volè teatri, 
volè festini, 
la vostra casa 
Ve par preson. 
Ma pensè a quele tante famegie 
che ogni zorno va zo ‘in precipizio 
che sbrissando sul fango del vizio 
in miseria in rovina le va. 

(cambiando tono) 


Parlio ben? 


DIBES 


MARGARITA 

Sì, sì, parlè benon. 

Vegnarà siora Marina? 
LUNARDO 

Col mario, certo, seguro. 
MARGARITA 

Vegnarà siora Felice? 
LUNARDO 

Col mario, se pol pensar. 

Cussì gnente ghe xe de scuro 

e gnissun pol sospettar 

e no... (a Lucieta) Cossa steu a spionar? 
LUCIETA 

Nol vo che senta? 

LUNARDO (piano a Margarita) 
No vedo l’ora 
de destrigarmela 


(a Lucieta) 


edchit. 


LUCIETA 
Cossa ghe fazzio? 
LUNARDO 
Andè ve digo. 
LUCIETA 
Cossa ve intrigo? 
LUNARDO 
Fora de qua, che deboto e 
MARGARITA 


Via, obedilo 
vostro sior pare. 
LUCIETA 
Eh! vago, sì, sì, vago... 
(esce, poi facendo capolino dalla porta) 


Son de là... (via) 


OA (E 


MARGARITA 
E cussì, come va sto maridozzo? 
LUNARDO 
..spetè. Mi credo... credo... 
credo, vedè, d’averla maridada. 
MARGARITA 
Con chi se pol saver? 
LUNARDO 
Zitto! 
Che gnanca l’aria sapia... 
Col fio de sor Maurizio. 
MARGARITA 
Filipeto! 
LUNARDO 


ssss!... 


MARGARITA 
Eh! zelo un contrabando! 
LUNARDO 
I fati mii no vogio 
se gabia da saver. 
MARGARITA 
Sior sì! E la puta 
quando lo savarà? 
LUNARDO 
Co la se sposarà. 
MARGARITA (incredula) 
Ah! | 
LUNARDO (grugnito affermativo) 
MARGARITA (sempre più incredula) 
Ah? 
E no i s'è da vedar prima? 
LUNARDO 
Siora mi no son uso 
stomeghezzi secondar, 


+ STAPPE Pd 


pri 


chi la vede a pena in muso 
la ga anca da sposar, 

chi la vede apena in muso, 
tachetè! l’à da sposar. 


MARGARITA 
E se nol ghe piase? 

LUNARDO 
Son paron mi 

MARGARITA 


Ma omo benedeto, 
se no la piase al puto? 


LUNARDO 
Impossibile! 
M’à dà parola el pare, 
seguro son de tuto. 
MARGARITA 
O che bel matrimonio 
proprio el consola el cuor. 


LUNARDO 


In casa mia le pute 
no ga da far l’amor. (via) 


MARGARITA 
O fortuna malegnaza, 
m’à tocà sto bel zogelo, 
mi ve sfido soto el cielo 
el so simile a trovar. 
Ah! par mi se el matrimonio 
no portava più bon vento 
gera meglio in un convento 
che me andasse a ritirar. 
LUNARDO (rientrando) 
Saveu chi xe! 
MARGARITA 
Chi? 


E. TRES 


LUNARDO 
Sior Maurizio. 
MARGARITA 
El pare 
del puto. Vienlo 
per stabilir? 
LUNARDO 
Andè de là. 
I MARGARITA 
Me mandè via? 
LUNARDO 
Me pararia, 
MARGARITA 
Oh! ma de dia 
par vu chi son? 
Son la muger. 


LUNARDO 
E mi el paron. 
MARGARITA 
Mo che bel satiro! 
| LUNARDO 
Presto caveve! : 
MARGARITA 
Mo che bel cotego! 
LUNARDO 
Su destrigheve! 
MARGARITA 
Uh! 
LUNARDO 
| La fenimio? 
MARGARITA 


Mo che bestion! (via) 


ESTR 


SCENA QUARTA 
LEONARDO e MAURIZIO 
LUNARDO 
L’è andada finalmente. 
Co custia senza urlar no se fa gnente. 
Ghe vogio ben assae, 
ma qua cussì 
comando mi. 
MAURIZIO (entra con gravità) 
Sior Lunardo, patron. 
LUNARDO 
Sior Maurizio, sioria. 
MAURIZIO 
Ho parlà co mio fio. 
LUNARDO 
| Coss’alo dito? 
MAURIZIO 
L’è contento el se sa. Ma sì, el voria... 
vederla un pochetin. 
LUNARDO 
Sior no, sti pati 
no avemo stipulà. 
MAURIZIO 
Ben ben quieteve, 
el puto obedirà. 
LUNARDO 
Vegnemo a dir el merito 
la dote è pareciada. 
MAURIZIO 
No voi bezzi; investimoli. 


LUNARDO 
Come ve piasarà. 


È POE 


MAURIZIO 
No spendè in abiti 
che mi no vogio. 
LUNARDO 
Mi ve la dago 
ta qual la xe. 
Sea no ghe n'è. 
MAURIZIO 
In casa mia 
no vogio sea 
no vogio scufie 
nè tabarine 
nè cartoline 
da far i rizi 
nastri o topò. 
LUNARDO 


Sieu benedeto, 

la pensè proprio 

come se diè! 

Ghe fareu zogie? 
MAURIZIO 

I so manini 

el so aneleto 

i so recini. 

E pò a la festa ghe darò un zogelo 

de la bon’anima 

de mia muger. 


LUNARDO 
Requie in eterna. 


MAURIZIO 
Requiem. 
LUNARDO e MAURIZIO (a due) 
De. profundis clamavi, etc. 


SRO FAR 


LUNARDO . 

Oh! A proposito 

no fessi miga 

ligar ste zogie . 

a la moderna? 
MAURIZIO 

Ma sogio mato 

d’aver ste vogie? 

Pare mio, de sti spegazzi 

mai go fato nè farò. 

Modernele ogni diese ani 

e in cent’ani capirè 

che do volte le comprè. 
LUNARDO 

Ah! Gh°è pochi che pensa cussiì. 
MAURIZIO 

E gh’è pochi che ga i nostri bezzi. 

| LUNARDO 

Mo sior si, ch’el ze un gusto star ben, 
MAURIZIO 

E caponi, straculi magnar. 
LUNARDO e 

E a bon mercà. 
MAURIZIO 

E senza debiti. 
LUNARDO 

E senza strepiti. 
MAURIZIO 

Senza secae... ; 
LUNARDO 

Paroni nu... 
MAURIZIO 

Le done quace. 
LUNARDO dr 

E i fioi da fici. 


MAURIZIO 
Come che va. 
Cussì ò arlevà mio fio. 
LUNARDO 
E mi cussì la puta. 


MAURIZIO 
Un bagatin nol buta. 


LUNARDO 
La mia tuto sa far: 
fin in cusina 
la lava i piati. 
MAURIZIO 
E mi el mio puto 
parchè nol s’usa 
cole massere 
a bazzegar \ 
in fin le braghe 
voi che el se cusa. 
e che le calze 
el sapia far. 
LUNARDO 
Bravo dasseno! 


MAURIZIO 
Ah! Go giudizio. 
LUNARDO 
Femolo donca 
sto sposalizio. 
MAURIZIO 


Certo. 
i LUNARDO 


E ve aspeto 
ancuo a disnar. 


MAURIZIO 
E magnaremo. 


ape TAR 10 VARI PRESSE ETTARI RT IR RE ET 


CESAR 


LUNARDO 


Se godaremo. 
MAURIZIO 


Staremo alegri. 
LUNARDO 


Faremo festa! 
MAURIZIO 


Faremo festa! 
LUNARDO e MAURIZIO (assieme) 
E i dise i stupidi 
che no godemo 
Puffe! Martufh! 
Da petufar. 


(escono a. braccetto) 


SCENA QUINTA 


Terrazza in casa di Marina. 


MARINA, LA SERVA, poi FiLIPETO, poi Simon 
(Marina intenta a stendere la biancheria. — La serva fa 
per alzare un vaso di fiori e non può). 
MARINA (cantarellando) 
El specio me ga dito che son bela 
che ghe somegio a una rosa bian... 
(s'interrompe e parla alla serva) 
. Issa! Issa! Coraggio. 
È SERVA 


Siora, el pesa. 
MARINA 


Quà, quà, bona da gnente. 

(aiuta la serva a trasportare il vaso) 
Aveu visto? Andè a torghene ancora. 
SERVA 

Siora sì. 


DZ) È 


MARINA 
E vardè de no rompar. 


SERVA 
| No, no siora. (via) 


MARINA (riprende a cantarellare) 


Che ghe somegio a una rosa bianca, 
ga dito el specio. 

Le rose bianche à el manego spinoso 
le bele done ga el mario zeloso... 


(s'interrompe nuovamente vedendo la serva’ 


Cossa feu? 
No vedè che ghe andè drento? 


SERVA 

Gnente enente parona xe sta el vento. 
MARINA (con insistenza) 
Le bele done ga el mario zeloso. 
E mi me vendico 
e per dispeto 
me sero in camera 
me fico in leto. 
FILIPETO (entra) 

Sior amia! 
Sior amia Marina. 

MARINA 
Filipeto?!... Che miracolo? 

FILIPETO (entrando) 

Sior amia, no la sa? 

MARINA 
Oh! Dio, disgrazie? 
Cossa xe sta? 

FILIPETO 
Ghe xe sior barba? 


de pre e 777 ee 


MARINA 
No, nol ghe xe 
quell’orso no. 
Cossà gavè? 
FILIPETO (alla serva) 
Sentì ste là, 
ferma cussì, 
sel vien disemelo, 
che me la moco. 
(a Marina) 
Nol ga dito sior pare? 
MARINA 
Ma, sior oco, de cossa infin? 
FILIPETO 
La varda ben. 
MARINA 
Î Su via... 
FILIPETO 
El me vol... 
el me vol... za..., el me vol... 
el me vol maridar. 
MARINA 
Oi miei! respiro! 
(alla serva) 
Portè cipro e pandòli. 
FILIPETO 
No, sior amia 
son de scampon, 
se co sior pare 
fazzo maron, 
povaro mi el me copa. 
MARINA 
No conta avè parlà 
e gavè de star qua. 
Ma disemene tante e chi mai xela 
sta novizzeta bela? 


FILIPETO 

La xe la fia de sior Lunardo Crozola. 
MARINA 

Lucieta? O ben! ve piasela? 
FILIPETO 

Mi vista no la go. 
MARINA 

Ma i ve la farà vedar. 
FILIPETO 

Ho paura de no. 

. MARINA i 

Ah! Bruti cani! E se no la ve piase? 
FILIPETO 

Eh! Se no la me piase ma de dia 

lasso che i se la peta e scampo via! 

Lucieta xe un bel nome 

che el cor pol stuzzegar, 

per tuta la mia vita 

mi lo voria ciamar: 

ma po, se salvo quelo 

altro no gh’è de belo, 

senza de un bel viseto 

el nome xe pocheto. 

E goi da darghe el cuor 

senza un fiantin d’amor? 

O che facenda bruta, 

de pezo no se dà, 

qua se nessun me agiuta 

son proprio desparà. (piange) 
MARINA 

Se podesse far mi che ve vedessi... 
FILIPETO 

Ah! Magari, ah! Benedeta 

amia cara, amieta bela, 

che xe zovene anca ela 

che capisse el mio soffrir. 


RE e Ea 


La me agiuta, la me salva 
da sti afani, da ste pene. 
Ah! La rompa le caene 
che me fa tanto languir. 
MARINA 
Ah! Una vogia maledetta 
sento in cuor de farla bela 
tanto vu che la putela 
no gavè più da soffrir. 
Se me meto no i se salva 
no i se salva, no, no, no, 
no me tien le so caene 
no gavè più da sofrir. 
SERVA 
El xe qua! (via) 
FILIPETO (spaventato) 
Xe sior barba! 
MARINA 
Fermeve! 
SIMON (entra) 
Cossa falo mo qua sto frascon? 


FILIPETO 
Sior barba patron. 
SIMON 
Sioria. 
MARINA 
Bel aceto ghe fe a mio nevodo. 
SIMON 


Co v°ò tolto go messo per pato 
che mi in casa no vogio parenti, 
FILIPETO 
Vado. 
SIMON, 


‘| Bravo. 
MARINA (trattiene Filipeto) 


Ma cossa el v’à fato 


LETIRA ZE 


SIMON 
A mi gnente ma vogio cussì. 


FILIPETO 
Sior amia la lassa 
la lassa che vaga. 
Sior barba gh’el zuro 
no voi più tornar. 
MARINA 
El xe mio nevodo 
mi:vogio che’l staga. 
Ve robelo fursi? 
Coss’è sto scazzar? 
SIMON 
E mi mo ve digo 
che vogio che’l vaga 
no l’odio ma i bisi 
nol m’à de seccar. 
FILIPETO (a Simon) 
Patron 
(a Marina) 
Patrona. 


MARINA 
Bon dì, colona. 
FILIPETO (tra sè allo zio) 
Siestu picau! 
Padroni! 
. SIMON 


‘ Sciao! (Filipeto via di corsa) 


SCENA SETTIMA 
Simon e MARINA 


MARINA 
Caro da Dio! 


(gli manda un bacio) 


"Rogge 


SIMON 
Ciapè 
(l’imita sgraziatamente) 
MARINA 
Perchè steu quà? 
SIMON 


Perchè de sì. 
(passeggiano su e giù per la scena) 


MARINA 
Gaveu fata la spesa? 
SIMON 
Siora no. 
MARINA 
Ancuo no se disna?. 
SIMON 
Siora no. 
MARINA 
Ah! no se disna? 
SIMON 
Siora no. 
MARINA 
| No! 
SIMON 
No. 
MARINA 
Ma parcossa in bon ora? 
SIMON 
Perchè magnemo fora. . 
MARINA 
. Caro e dove? | 
; SIMON 
Co mi. 
r MARINA 


Ma dove? 


i ee 


SIMON 
Eh! dove? 
Vegnì e magnè. 
MARINA 
Ma prima me dirè... 
SIMON 
Gnente. 
MARINA 
Se gh’è riguardo! 
SIMON 
No ghe n'è 
dove che vago mi. 
MARINA 
Ma dove andemio? 
SIMON 
Ma! Vegnare co mi. 
MARINA 
Mo la xe curiosa. 
SIMON 
Mo curiosa seguro. 
MARINA 
Ciapo su e vago in leto. 
SIMON 
E mi a magnar. 
MARINA | 
Ma dove me meneu, sia maledeto? 
SIMON 
Vegni co mi che lora savarè. 
(via — Movimento d’ira di Marina) 
MARINA 


Ghe la fazzo cospettina! 
Me despogio, vago in leto 


RAP Ria 


sero suso sì perdina 
e chel bata lu se’ vol. 
(vedendo il cappello di Simon dimenticato da Jui) 


Mo vardelo, benedeto! 

Nol fa vogia sto bonbon? 
SIMON 

che xogelo! che capeto 


che delizia el to paron. 
(ironica esclamazione d’amore) 


SERVA 
Siora i è qua. 

MARINA 
Chi xe qua? 

SERVA 


Siora Felice 
col cavalier serpente 
e col mario 
che ghe va drio. 
© — MARINA 

E qua li fe vegnir? 

SERVA 

Mi no saveva, 

i è lori che è volesto. 

MARINA i 
Ma no ghe ne fè mai una de sesto! 
andè, corè, feli restar da basso, 
no xe creanza, presto. 

FELICE 

(seguita dal marito e dal cavaliere Riccardo con brio) 
Eh, no la se descomoda, 
siora Marina cara. Cossa vorla? 
Mi da la strada 
l’aveva vista 
e per matada 
- son vegnua su. 


Meno 


MARINA (alla serva) 
Bruta sempia. 
FELICE 


Felice dal bel estro 
tuti me vol ciamar, 
Marina dal bel viso 
quassù nel paradiso 
mi vegno a saludar. 


MARINA 

O. siela benedeta. 
(si baciano - ai due uomini) 
Patroni mii. 
CANCIAN (melanconico) 
Patrona. 
MARINA (alla serva) 

Va a tor dele careghe. 


RICCARDO (a Marina) 
Servitore umilissimo. 
MARINA (al conte) 
Ghe son serva. 
(a Felice) 
Chi xelo sto lustrissimo0? 


FELICE 


Un conte. 
MARINA 


Ma cospeto. 
FELICE 
Un cavalier foresto, 
de mio mario el xe amigo 
e lu ve dirà el resto. 
CANCIAN 
Mi no se gnente. 


ssaa 


FELICE (ride) 
Ah, ah, ah, ah, sior conte 
la compatissa sala! 
semo de carneval 
e mio mario se gode 
a farme tarocar. 
N'è vero sior Cancian? 
CANCIAN (a sè) 
E bisogna che ingiota! Sioria sì. 
FELICE 
Ma guarda quanti fiori 
e come che i xe bei. 
La ga fato benon 
a darghe un respireto. 
MARINA 
Ah! senti sto caldeto? 
La se dirave Pasqua. 
Ma intanto le se comoda. 
FELICE 
Sì, sentemose un fià. 
RICCARDO (sedendosi presso Felice) 
Fortuna m'è propizia, 
che tal posto mi dìà. 
CANCIAN 
E mi dove me sentio? 
RICCARDO 
Amico, se volete . 
bando alle cerimonie 
siete padron, sedete. 
FELICE 
Mo conte mio par cossa 
dixelo ste fredure? 
Gale forse paura 
che’1 sia geloso? Oh no! 
el sa chi son del resto 

lu, bambin, el se comoda 

in qualunque sia liogo. 

Magari anca ghe basta 

quela bancheta là! 

anzi, eco... el ghe va, 

là... là... cussi, vedè. 

Oh belo, el s'è sentà. 

Mio marito el xe un galantomo 

che me stima che me ama. 

E cussi lu anzi el brama 

che la so fida muger 

la conversa onestamente 

co un onesto cavalier. 

N'è vero sior Cancian? 
CANCIAN 

Siora sì! 
RICCARDO 

A dir il ver finora 

ne dubitavo alquanto: 

ora vieppiù il servirla 

sarà mia giola e vanto. 
CANCIAN 

Che bestia che so sta de torlo in casa. 

MARINA (da sè) 


Che gaina! 
FELICE 
E cussì. 
ancuo disnemo insieme. 
MARINA 
Dove? 
FELICE 
Ma come 
No la sa? 
MARINA 


No veramente. 


i e 


FELICE 
Da sior Lunardo. 
MARINA 
Desso ò capio! 
Nozze! 
FELICE 
Che nozze? 
MARINA 
No la sa gnente? 
FELICE 
Mi no, mi no. 
MARINA 
No la sa gnente?! 
FELICE 
Mi no, la diga! 
MARINA 
Gran novità! | 
FELICE 
Oe? de Lucieta? 
MARINA 
Si ben, ma zito! 
FELICE 


Chi ve l’à dito? 

MARINA (a Felice, indicando i due) | 
Senteli là? 

FELICE (al conte) 

Ma andemo via sior conte 
me par che la sbandona 
quel ‘povaro mario. 
La ghe vaga darente. 
La lo compra un fiantin. 
Sala, el ghe tende ale ciacole sconte. 
Povero fio l’è tanto cortesan. 
N'è vero sior Cancian? 


BENE quo 


CANCIAN 
Eh! che nol se descomoda 
che a mi no me n'importa. 

FELICE 

AR! ah! caro colù! 
Xelo, gnanca un burlon! 
Metarlo el vol d’impegno. 
Via che’1 vada una volta! 

RICCARDO 
Subito! 

CANCIAN (da sè) 

El vol star fresco. 


FELICE 
Via la-me conta. 
E sta Lucieta? 


(parlando piano fra loro) 
RICCARDO (a Cancian) 
Signor Canciano, non mi dite niente? 
CANCIAN 
Go altro per la mente. 
FELICE 
Cossa? Gnancora nol la ga vista? 
MARINA — 
Nè che i se veda gnanca no i vol. 
FELICE 
No i s'à da vedar? 
Piase! Ma questo 
xe un gran codogno! 
MARINA . 
Sfido, de peso dar no se pol. 
FELICE 


E se tentessimo 
prudentemente... 


Po pali, 


MARINA 
Pian che i ne sente. 
.. Magari in mascara. 
FELICE (ai due) 
Via cari siori. 
Che i pensa lori. 
(a Marina) 
La senta vissere 
cossa me bulega. 
RICCARDO (a Cancian) 
E così questa sera ove si va? 


CANCIAN 
A casa. 
RICCARDO 
E la signora? 
CANCIAN 
A casa. 
| RICCARDO 
AR! intendo. 
Fate conversazione? 
CANCIAN 
Sior sì, in leto. 
| RICCARDO 
In letto? Ma a che ora? 
CANCIAN 
A do ore. i 
RICCARDO 
Ma questi mi canzona! 
CANCIAN 
Proprio dasseno. i 
RICCARDO 
Ah? | 
i CANCIAN (grugnito) 
Ah! 


FELICE (raggiante) 
Cossa ghe par? 


GR 


MARINA 

Ma se lo so che l’è una gran dritona. 
FELICE e MARINA (assiefhe) 

Per farla in barba ai omeni, 
astuzia non ne manca 
se savaria fin anca 
el diavolo sfidar. 
MARINA 
Che casca i orsi in trapola 
l’è proprio un gusto mato 
e quando el colpo è fato 
nissun lo pol disfar. 

CANCIAN 
Un cicisbeo. secagine, 
una muger demonio, 
ma caro el matrimonio! 
go fato un bel afar. 
Mi ò fredo e quela ciacola 
costù me rompe i bisi 
ma gnanca ai Campi Elisi 
più ben no se pol star. 

RICCARDO 
Vago sembiante amabile, 
donna per cui sospiro 
per te quale martiro 
io non saprei soffrir? 
Ma oimè, soave e gelida 
gentile e pur sì casta, 
Ahi quanto mai contrasta 
virtude i miei desir. 

FELICE e MARINA (assieme) 
Ah! sì, cantar vittoria | 
in gloria de le done 
e il mondo da parone 
volemo dominar. 
(ridono) 


Sag 


SCENA NONA 
SIMON e DETTI 
SIMON (entrando) 
Marina? 
| MARINA 
Scior? 
SIMON 


Coss’elo sto bacan? 
Cossa feu? Chi l’è. colù? 


(indicando Riccardo) 


FELICE (a Simon) 


Serva. 
SIMON (a Felice) 


Sioria. 
(a Marina) 
Ah? 
FELICE 
Sior Simon, son qua 
a farghe un fià de visita. 
SIMON 
A chi? 
MARINA 
A elo. 
SIMON (a Marina) 
Andè de là. 
MARINA 
Che usa sta increanza! 
SIMON 
Ghe penso mi, vu andè de là, ve digo. 
i MARINA 
Mi? 
SIMON 
Vu. 
MARINA 


Mi? 


De 40 


FELICE 
Via, via, siora Marina 
obedirlo bisogna so mario. 
La varda mi col mio 
lu parla apena e subito xe fato: 


MARINA 
Eh! sì, ho capio. 
Brava! Brava! 
Patroni. 
RICCARDO (a Marina) 
Reverenza. 

SIMON (al conte indicandolo) 

Me sprofondo. 
MARINA (a Riccardo) 
Lustrissimo. 
SIMON (a Marina) 
Patrona, patrona, patrona. 
MARINA (a Simone) 
Vado e taso malagrazia 
perchè vogio, bruto muso, 
perchè za per mia disgrazia 
una pua sempre sarò. 
(a Riccardo) 
Reverisso... Complimenti... 
(a Simone) 
Ma se mai perchè mi taso 
Vu credessi far el mato 
con un naso tanto fato 
mi ve vogio far restar. 
(a Riccardo e Felice) 
Complimenti... Reverisso... 

(fa per andare e torna a Simon) 
Manco mal che i ve conosse 
che se un rospo, che se un can... 
Che son serva... 


POR 


E che proprio no se degno 
«de goder sto marzapan. 
(a Riccardo e Felice) 
Serva sua! 
(come da sè) 
AR!! AA! AR! che catarigole... 
(a Riccardo e Felice) 
Reverenza... 
(come da sè) 
Che me fa sto bucoleto... 
(a Riccardo e Felice) 
Complimenti... 
(come da sè) 
Che per far i convenevoli 
el s'à tuto desmolà! 
(a Felice e Riccardo) 
Con parmesso, serva sua. 
(Marina va verso la porta guardando ironicamente Simon, 
sulla porta) 
Bruto muso! 
(via) . 
SIMON (a Cancian) 
Chi è sto sior? 
RICCARDO 
Se il mio nome chiedete 
da me stesso il saprete. 
Sono il conte Riccardo Arcolai 
e chi mi tocca, guai! 
Di Cancian fido amico e pertanto 
di Madonna leal servitore. 
E per mio vanto 
consacrare ad entrambi m’aggrada 
il mio labbro, gli averi, la spada. 
Sono il conte Riccardo Arcolai. 
SIMON 
E vu fe praticar vostra muger 
de sta sorte de cai? 


LINO 


CANCIAN 


Coss’oi da far? 
SIMON 


Pufete! | 
(e se ne va) 
FELICE (a Riccardo) 
Ah! ghe par? 
Vedela cavalier la diferenza 
co mio mario? Me despiase in coscenza 
che ancuo da nu a disnar 
nol podemo menar. 
Se vedaremo a l’opera stassera... 
E adesso ghe dirò de un afareto... 
CANCIAN 
Oè, qualcossa de niovo? 
FELICE 
Benedeto. 
El sol ga zirà, 
sento fredeto. 
(a Cancian) 
Via da bravo, tireme su el zendà! 
(Cancian la serve, poi fa per darle il braccio, ella invece 
gli consegna lo scialletto e se ne va a braccetto del Conte). 


Ah! che delizia sentir sto caldeto! 
(via) 
CANCIAN (collo scialle in mano) 
Ba! Metemose in moto. 
(arrivato di dove uscì Simon, pensando all'ultima sua 
parola). 
Pufete! 
(arriccia il naso, poi osserva lo scialle della moglie, lo ba- 
cia e se ne va, passando sotto la biancheria appesa). 


Fichite soto! 


Fine del primo atto. 


ATTO SECONDO 


Camera grande in casa di Lunardo. 
LucIETA sola 


LUCIETA 


I me vol 

zirar 

ma mi li go magnai! 

Sti siori indafarai 
novizza i me vol far. 
No se pol 

durar 

serae sempre qua drento. 
Xe tanto xa che sento 
che son da maridar. 


(prendendo una Madonnina che trovasi sul cassettone sotto 
una campana di vetro e ornandone le vesti). 


Santa Maria ora pronobis. 
Un mario, 

° sior sì. 
Oh siestu benedeto 
Chissà che cocoleto 
e proprio mio de mi. 
Oh mio Dio, 
cussi 
de sera e de matina 
sentirse dir; sposina, 
voi star sempre co ti. 


LR Vip 


Santa Maria ora pro nobis. 

Porterò 

l’andriè 

co fa sta madoneta. 

Lu tuto in eticheta 

in fusto co se diè. 

E dirò: 

. vardè, vardè, 

nol xe perfeto? 

Ve piaselo sto ambeto? 

De megio no ghe n'è. 

Santa Maria ora pro nobis. 
(va a collocare la Madonnina sotto la campana di vetro 

che è sul cassettone e le fa un inchino). 

Ve piaselo sto amb... 
(s’interrompe ed origlia alla porta, va a spiare al buco 
della serratura e sorride). 


Varda, varda siora mare. 
In che squinzi che la se fa. 
Ela sì e mi no. 
E sì la m’à promesso 
cascate e perle e no la me le dà. 
Se sa, la dise 
che xe sior pare che no vol, la dise 
che son puta la dise 
che’ el cria la dise, 
ma mi, mi digo... 
che la xe ela, che no vol, mi digo 
parchè son zovene 
parchè son bela 
megio de ela. 
Oh! l’è cussi. 
(si avanza guardinga) 
L’ò vista mi ; 
dal buso de la ciave stamatina 
co un peneleto 
drento un vaseto 


Lada 


Dati 


co un peneleto 
prima tociar 

po pian pianeto 
e qua e là 

i lavri i oci 

e le ganasse 
acarezzar. 

Cossa fazzevela? 
Ma chi lo sa? 


(toglie di tasca un pezzo di taffetà) 


e dè sta roba 

l’à s’à tacà: 

proprio cussì... 
(ridendo) 


Pss... la xe quà. 
» (Margarita entra) 


Ma brava siora mare 
mo che pulito che la s'è vestio, 
ma brava ma co bela 
ma siora mare mia 
la par proprio una stela! 
Me dala le cascate? ; 
(Margarita le dà una «cascata ») 
Ah grazie, benedeta, . 
che ghe voi tanto ben. 
E po? 
MARGARITA 
i Qua st’altra. 
LUCIETA 
Oh grazie, 
ah! che godi. 
Ah cara siora mare ah se ghe digo 
la par una regina! 
(fra sè) 


La ga trovà le perle. 


IST 


MARGARITA 
Cossa voleu putela? 
Co sta zente che vien voleu stasera 
che para, figurarse, la massera? 


LUCIETA 
Beati chi pol goderse, 
chi à tempo da scherzar 
chi ga quel che desidera 
è tuta rose e bocoli la vita. 
Ah mi povera diavola 
i m’à desmentegà: 
Perfin in cielo i anzoli 
i me ga abandonà. 
Se ela co quel abito 
no à da parer pulito 
e mi mo poverazza 
no la vede co strazza? 


MARGARITA 
Strazza? Co le cascate | 
nove fiamanti che ve go dà? 
LUCIETA 
Se la xe roba de mia bisnonna? 
la varda quà co fiape, fiape... 
MARGARITA 
O la frascona! Anca rugnar? 
Gnanca le perle no ve voi dar. 
LUCIETA (piange) 


MARGARITA 
Cossa gh’è? 
Coss’elo sto fifar? 
LUCIETA 
La m’à impromesso 
che la me dava 
una colana 


poni ir E 


e invece adesso 
gnanca più gnente 
la me vol dar... | 
MARGARITA 
Se me sechè! 
LUCIETA 
Me la darala? 
MARGARITA 
Ciapè ciapè! 
(le dà le perle) 
—  LUCIETA 
Siora, la varda 
na perla rota. 
MARGARITA 
Eh ben, slarghè. 
LUCIETA 
De perle rote 
quante ghe n'è? 


MARGARITA 
Ah? 
LUCIETA 
Quanti ani gala sta colana? 
> MARGARITA 
. Voleu ziogar che ve la porto via? 
LUCIETA 
Eh ma de Dia sempre la cria! 
MARGARITA 
Vu tarochè! 
LUCIETA 
Staghio ben? 
MARGARITA 
Benon. d 
LUCIETA 


E al viso me donela? 


sr 


MARGARITA 
Divinamente. 
LUCIETA 
No credo gnente 
me voi vardar. 
(estrae di tasca uno specchio e si guarda) 


MARGARITA 
Anca el specieto? 


LUCIETA 
O l’è un strazzeto... . 
oi miei! Sior pare... 
no m’ò podesto gnanca vardar. 
(nasconde lo specchio) 


SCENA SECONDA 
LUNARDO e DETTE 


LUNARDO (entrando a Margarita) 
Coss’è, coss'è parona 
che parè una bissona? 
Andeu al festin? 
MARGARITA 
Tiolè: perchè in cao l’ano 
me vesto 
‘un fià de sesto 
subito figurarse 
el ga da brontolar. 
LUNARDO (a Lucieta) 
Coss'è, coss'è quei cossi? 
Quei diavolezzi che ti ga al colo? 
LUCIETA 
Oh n’anticaggia... 
LUNARDO 
Cascate patrona? Cascate? 
Chi v’à dà questi sporchezzi? 


% ME DeTI 
Peo aid 


PTTAOREE 


LUCIETA 
Me l’à dai siora mare... 
LUNARDO 
. Cavite subito quele sempiae. 
LUCIETA 
Co nol vol altro... 
MARGARITA 
Oè santa Pepa! 
LUCIETA 
Mi? 
LUNARDO 
Vu tasè. 
MARGARITA: 
E mi... 
LUNARDO 


E vu... spogieve 
che farè megio! Piavola de Franza! 
MARGARITA 
Diseu dasseno? 
| LUNARDO 
Digo dasseno. 
MARGARITA 
Prima, vedè sto abito 
a tochi, lo farò. 
LUNARDO 
Benon scomenziè subito 
che mi vi agiuterò. 
LUCIETA 
Sior pare, vien zente. 
LUNARDO 
Aseni! I verze 


senza dir niente. 
MARINA (entra) 


LS 


SCENA TERZA 
MARINA, SIMON e DETTI.. 


MARINA 

Patrona siora Malgari. 
| MARGARITA 
Patrona 

siora Marina amabile! 

LUCIETA. 

Patrona! 

MARINA 

Patrona fia, patrona! 
(Marina bacia Margarita) 


MARGARITA (a Simon) 


Sior Simon patron. 
SIMON (brusco) 


Patrona. 
MARINA 
Sior Lunardo... gnanca? 
Pazienza. 
LUNARDO 


La reverisso. 
(a Lucieta) 
Caveve! 
LUCIETA (da sè) 
Mi no eh! 
SIMON 
Sior Lunardo semo quà 
a ricever le so grazie. 
LUNARDO (da sè) 
Figurarse sior Simon 
nel so cuor cossa ‘1 dirà 
a veder sta mia muger cussì cargada. 
MARINA (a Simon) | 
Varè che sesti nol ve gnanca bada. 


RISO 


SIMON (a Marina) 
Tasè! vu no ghe intrè. 


MARINA 
.Cara quela maniera! 
MARGARITA (a Marina) 
Siora Marina vorla cavarse? 


MARINA 
Magari volentiera. 


LUNARDO 
È spogieve anca vu! 


MARGARITA 
Eh figurarse 
no me magne! 
(a Marina) 
Ah! cossa disela! 
no xelo belo 
nol xe una zogia 
quel mio mario? 
| (ridendo) 
Che zucaro! che zucaro! 
Che vero marzapan! 
(ride) 
MARINA 
Cossa voleu, godevelo. 
Che ’1 mio xe assai più can. 
LUNARDO (da sè) 
Ve, ce, corpo del diavolo 
‘ che no le se toga bagolo 
credendome Cancian? 
SIMON 
E vu siora che a casa 
par quel maledeto abito do ore 
m’avè fato inrabiar. 
Aida de longò ande a tor el cotuss. 


LT TEST 


MARINA 
Aseo sior lustro 
mo marameo. 
MARGARITA 
Andemo, andemo, 
siora Marina, 
gnanca se fussimo 
vestie de ganzo! 
MARINA 
I xe cussì. 
MARGARITA 
Se po i vedesse 
siora Felice 
in tabarin. 
MARINA 
E che pulito! 
(ai due uomini) 
altro che nu. 
MARINA (assieme) 
Oe sentiu vu? 
Siora Felice 
xe in tabarin. 
E arzento a sguazzo! 
Sentiu che ciasso? 
Siora Felice à l’abito d’arzento. 
SIMON e LUNARDO (assieme) 
Spogieve cospettazzo! 


MARINA 
Mo marameo! . 


LUCIETA e MARINA (assieme). 


Marameo, marameo! 


SIMON e LUNARDO (assieme) 
Arpie, basileschi 
Serpenti a sonagio 
che fè magnar l’agio 


è SERRE Di 


Leva, sd 


a chi ve mantien: 
Sè nostro disagio, 
sè nostro contagio, 
se crepa, se sciopa 
trattandove ben. 
Schizzarve bisogna, 
pestarve in morter, 
sè diavoli in carne, 
no sè, no, muger. 


MARINA, LUCIETA e MARGARITA (assieme) 


Andemo fie andemo 
lassemo che i canta 
sti poveri mati 
se sfoga una scianta. 
I xe come i bovvoli 
che frizze e s’imbavola 
e se no i se purga 
no i xe da magnar. 
Spetemo, spetemo 
che po i magnaremo, 
più dolci più teneri 
dopo i sarà. 

(le donne ridono, gli uomini cacciano fuori le donne, che 

escono ridendo). 


SCENA QUARTA 
i LuNnARDO e SIMON 


SIMON 
Marideve, 
che avarè de sti gusti. 
LUNARDO 


Al dì d’ancuo 
no se se pol 
più maridar. 


sal A 


SIMON 
No i xe più tempi. 
LUNARDO 
No i xe più tempi. 
— SIMON 
Tuto xe andà. 
LUNARDO 
Tuto xe andà. 
SIMON . 
Ma! 
LUNARDO 
Ma! 
SIMON 


Ah dove xele 
le done d’una volta? 

LUNARDO 

Dove xele? 

La dona de un tempo la gera un zogelo 
un’anzolo in carne svolà zo dal cielo, 
tranquilla, obbediente, la gera un piacer; 
modesta putela e bona muger. 
Ma tanta dolcezza, ma tanta bontà 
gà ormai perso el stampo: ah tuto xe andà! 


SIMON 

Oh casa beata dei noni e bisnoni 
là sì proprio lori i gera i paroni: 
dell’omo un’ociada, un moto bastava 
e tuti obediva e più no se arfiava. 
Chi più comandava più gerà adorà. 
Oh santi costumi, ah tuto xe andà. 

LUNARDO e SIMON (assieme) 
Chi a casa tornava fenido el lavoro 
dasseno el trovava la pase e il ristoro. 
I fioli al sior pare basave la man 
el capo de casa pareva un sultan. . 


LATBRELO 


Ok care memorie del tempo passà 
più altro no resta, ah.tuto xe andà. 
Ancuo invece pute e done 
capriziose sfazzandone 
no sa far che stomeghezzi 
che smorfiezzi e smorosezzi. 
. LUNARDO (in falsetto) 
Complimenti! come stalo? 
Se divertelo al festin? 
SIMON (in falsetto) 
Oh me piase tanto el balo... 
LUNARDO 
el teatro, el faraoncin. 
Mi lo impegno al minueto, 
stagio ben vestio cussi? 
Ah la man el me ga streto 
el sospira, ahimè anca mi. 
Che delizie, che contento 
oh che sgrizzoli che sento... 
SIMON 
Nol me staga più a tocar! 
LUNARDO e SIMON (assieme) 
« Non mi fate indelirar. » 
(con voce naturale, scattando) 
Marcia! i 
Done senza giudizio, vergogneve. 


(fanno per andarsene, poi sul limitare s’arrestano) 
LUNARDO 


E pur, se go da dir la verità 
le done un tempo... no le mà despiasso. 


SIMON 
Gnanca mi veramente... 
LUNARDO 
Ma in casa! 


EG 


SIMON 
E soli! 
LUNARDO 
E le porte serae! 
SIMON 


E i balcon inciodai. 
LUNARDO e SIMON. (assieme) 


E chi xe omeni cussi à da far 
e chi xe pàmpani vegna a imparar. 


SCENA QUINTA 
FELICE E DETTI. 


FELICE (entrando) 
Oh eccome quà lustrissimi. 
LUNARDO e SIMON (assieme) 
Sioria! 
(via) 
FELICE 
Che maniera! 
E dir che i m'ha invidà. 
Xe pemesso? Xe lecito? 
Oe, sior Cancian? 
L’è andà anca lu povareto. 
Gh’è nissun? De casa? Seu morti tuti? Oe? 
MARGARITA (entra) 
FELICE 
Oh cara siora Malgari. 
MARGARITA 
Ah! la me lassa star... 
FELICE 
Oh Dio cossè? Disgrazie? 
MARGARITA 
La ghe l’hà dito? 


Rena Spa 


FELICE 
Cossa? 
MARGARITA 
La ghe ga contà tuto! 


FELICE 


Ma chi? 
MARGARITA 


Ela. 
FELICE 
Marina? 
MARGARITA 
Sassina, sì, del puto 
tuto la ga contà. 
FELICE 


Eh cossa mai sarà? 
saverlo no dovevela? 
Cussì tuto la sa. 


LUCIETA (entra correndo) 
Oh Dio! Oh Dio! 
MARINA (entrando) 
Novizza! 
FELICE 
Novizza siora sì! | 


LUCIETA 

Oh Dio! 
MARINA 

Novizza! Novizza! 
I nostri rispeti! 

FELICE 
Se ne consolemo, 
volemo i confeti.. 


CERA 


MARINA 
Novizza, novizza, 
mo sì, in verità 
che alfin sto bel zorno 
el xe capità. 

FELICE 
Scazzè quei rossori 
che el viso ve impizza. 


MARINA 


Novizza, novizza. 


FELICE 


Eh, cio no ghe caso 
la sorte de tute 


MARINA 


Xe de maridarse 
co no se xe brute. 


FELICE 
Co s'è quell’età 
bisogna ‘adatarse, 
che xa se lo sa. 

MARINA 


Via donca i rossori 
che el viso ve impizza. 


FELICE 
Novizza, novizza! 
MARINA e FELICE (assieme) 


Vedè anca nualtre za fata l’avemo 

coi nostri do rospi in fin se godemo, 
novizza, novizza ben altra bontà 

sa el puto novello che lori ve dà: 

mo fe che la gringola el viso ve impizza 
‘novizza, novizza, novizza, novizza! 


SUOR 


LUCIETA 


Oh Dio el me par un’insonio. 
Ohimè! le diga... xelo belo sto novizzo? 


MARINA 
Piuttosto. 
LUCIETA 
Ah benedeto! 
MARGARITA 
Xela gnanca? 
LUCIETA 
E, la diga... 
che nome galo? 
FELICE 
Filipeto. 
LUCIETA 


Oh caro, che bel nome! 
(a Marina) 
..0.. la diga... 
zelo civil? 
MARINA 


Mo el xe mio nevodo? 


> LUCIETA 


Oh benedeta cara siora amia. 
Co me la godo siora amia zia. 
(bacia Marina) 


MARGARITA 
Che stomeghezzi. 
| LUCIETA 
.Eh che da fia 


| l’avarà fato 
pezo de mi. 


BORE 


MARGARITA 
Mo siora sì. 
Per quela zogia 
che m°’à tocà. 


LUCIETA 


Via la sia bona... e quando, 
quando lo vedarogio? - 


FELICE 


Ma puta benedeta, gavè pressa 
pezo de mi. 
LUCIETA 


No vorla? 


‘ FELICE 
Ben senti: 
xe certo che convien che ve vedè 
perchè sta a vedar pò se ve piasè. 


LUCIETA 


Eh gran fato 
che a lu no ghe piasa? 


MARGARITA 


O figurarse, caspita 
ve credeu la Dea Venare? 


LUCIETA 


Mi no, ma gnanca l’orco. 

Le me varda, le me diga 
cossa gogio de postizzo 

che no piasa al mio novizzo? 
Xelo fursi el naso schizzo? 
Disè almanco: cossa ghè? 
Sogio goba? Sogio storta? 
Gogio el babio tanto bruto? 
Co fa le altre no go tuto? 


Cie 


Non son snela? A vu vedè? 
no camino co se diè? 

No son Venare, no importa, 
ma de pezo ghe ne xe... 


FELICE, MARINA e MARGARITA (assieme) 


La sentiu? Disè magari 
che catari no ghe n'è. 


LUCIETA 


E po go la mia grazieta. 
Picoletta ma furbeta. 
S’el me vol in gravità: 
eccola qua: 

S’el vo vederme in morbin... 
go el mio sestin. 

S’el vol che bala 
tran-le-ran-là; 

s’el vol che pianza, 

cà, cà... 

Dio che ben el me vorà. 


FELICE, MARINA e MARGARITA 


« Questo è quel che si vedrà ». 


LUCIETA 


El me vorà ben per forza. 
Perchè insoma mi lo sento, 
che za po col xe el momento... 
O che mi so star in riga 

o che lu lo fazzo star. 


(assieme) 


FELICE e MARINA (assieme) 


Mo vardè, vardè in che scorza... 


MARGARITA 


Se va el pevare a ficar. 


CONGO 
LUCIETA 
Ah! quando quando lo vedarogio? 
FELICE 


Adessadesso el vegnarà. 


MARGARITA 


Quà? 


Quà? 


LUCIETA 


MARINA 
Quà? 


FELICE 
Quà? 
El vien in mascara 
vestido in domino, 
el vien in cotole 
vestio da femena 
co un cavalier. 


MARINA 


Co quel lustrissimo 
de stamatina? 
Benon, benissimo 
brava perdina. 


LUCIETA 
Oh che piacer, oh che piacer! 


MARGARITA 


Ma ohimè, se el capita 
quell’antropofago 

de mio mario, 

un putiferio non nassarà? 


Se e 


ria na 


SNERA 


LUCIETA, MARINA e FELICE (a tre) 
No ghe pericoli. 
El vien in mascara, 
el vien in cotole, 
vestio da femena. 


Cossa sarà? 
FELICE 


Pronte inventemo 
qualche storiela 
e ghe disemo: 
L’è mia sorela 
co mio cugnà. | 
LUCIETA e MARINA (assieme) 
Co so cugnà. 
LUCIETA 
I bate! I bate! 
| FELICE 
Su presto a verzarghe! 
MARGARITA 
Ahimè che spasemo, quante paure: 
Me racomando, care creature! 
«| MARINA e FELICE (a due) 
Non secchè l’anema 
andè de là, 
su presto a verzarghe, 
fora de quà. 
(la cacciano fuori) 


LUCIETA 


I bate! I bate! 

Me sento l’anema tuta in saor, 

me par de vedarlo me bate el cuor! 
Ecolo, el capita, ecolo quà. 

Cielo, difendime, abbi pietà. 


CA AE 


MARINA e FELICE 


Che gringola, che godi, che morbin, 

oh che imborezzo da tocar le stele. 

L'è un spasso l’è un contento in fede mia 
che no me fa più star dentro a la pele. 
Chi no vol goderse de carneval 

zo co una tombola drento in canal, 

Mi tuta gongolo al, ah, ah, ah, 

a quatro diavoli se ghe la fa. 


LUCIETA 
Psss.. 
MARINA e FELICE (a due) 
Psss. 
LUCIETA 


El vien... el vien... 


MARINA e FELICE (assieme) 


El vien! 


SCENA SESTA 


Riccarno, FILIPETO E DETTE. 


MARGARITA (entrando) 
A vu, ste mascarete ve domanda. 
(entrano Riccardo e Filipeto in domino) 
RICCARDO. 
Servitore umilissimo di loro Signorie. 


FELICE (elegantemente) 


Serva. 
MARINA 


Mascarete bon di. 


denari 

FELICE (a Filipeto) 
Siora mascara dona ve saludo. 


(Filipeto fa una riverenza da dona) 


LUCIETA (fra sè) 


Varè che bon sestin. 


MARINA 


E vu siora Lucieta 
cossa diseu? 
Ve piasele ste mascare? 


LUCIETA 


Cossa vorla che diga siora? 


FILIPETO (fra sè) 


O cara, 
che pometo de riosa! 


MARGARITA (a Riccardo e Filipeto) 


Le scusa siore mascare xe tardi 


«| e avemo da disnar. 


RICCARDO 
È giusto. Andiamo, 
andiamo mascherina. 
FILIPETO 


Sia malignazzo! 
Non l’ò podesta 
gnanca vardar. 


MARINA 
Eh spetè un momentin! 


MARGARITA 


Se vien quell’aguzzin de mio mario. 


Le goa 


FELICE (a Filipeto) 


Mascara una parola. 
Ve piasela? 
FILIPETO 


A mi sì. 


FELICE 
Xela bela? 
FILIPETO 


De diana! 
LUCIETA (a Margarita) 


Siora mare? 


MARGARITA 
Son quà. 
LUCIETA 


Se lo podesse vedar un tantin. 
MARGARITA 
Voleu ziogar che ve condugo via? 


LUCIETA 
Pazienza. 


MARINA. (a Filipeto) 


Mascareta... 
ve piasela? 
FILIPETO 


Ma assae! 


MARINA 
Voleu tabaco? 


FILIPETO 
SÌ. 


MR 


CERTO 


MARINA 
Co se tabaca 
se cava la moreta! US 


(gli alza la maschera) 


LUCIETA 
Oh co belo! 


(parlando di Filipeto). 
MARINA 
Mo co bela puta! 


FELICE 
Mia sorela. 
LUCIETA 


Da rider me vien! 
(ride) 


FILIPETO 


Oh de dia co la ride pulito. 


FELICE 
Via el capuzzo. 
LUCIETA (fra sè) 
Oh... el me incende nel sen. 
FELICE 
De ste do pute quà, chi xe più bela? 
FILIPETO 
Ghe son cussì darente, 
ma caro quel viseto 
che fior... che bocoleto... 
la me gà dà un’ocià. 
LUCIETA 
Caro colù... ma el sente 
co belo, ma el va via... 


Darghe el bon dì vorìa, 
caro, el me gà vardà. 

FELICE e MARINA cho 


Ah come che me godo 
vardar sti novizzeti 
quei dolci sorriseti 
quel che i vol dir se sa. 
Varè no i trova modo 
de dir la paroleta 

l’uno da l’altro aspeta 
da esser imbecà. 


MARGARITA 


Son quà che tremo tuta, 
el cuor più no me sento. 
Se el cielo no me agiuta 
tegnindo la tempesta 
tuta sula mia testa 
cascar la dovarà. 

Mi moro dal spavento 

se mio mario vien quà. 


FILIPETO e LUCIETA 


Cossa xe mai sti palpiti? 
Coss’è sta frenesia 

nel cuor che me va in estasi 
Un non so che me sento 
un’ansia un smissiamento 
che mai no gò provà. 
Vorave scampar via 

vorave restar quà. 


RICCARDO 


Commedia più graziosa 
più bel divertimento 
più amabile momento 
di questo non si dà. 


VS 


tai e Mn 


MARGARITA 


Oh via fioi figurarse 
finimela xe ora 

ste siore ringraziè 

e preghè el vostro santo 
che se sè destinai 


ve sposarè. i 
FELICE 


Sì, cari 
andè via per adesso e contenteve. 


FILIPETO 


Mi no so destacarme. 


LUCIETA 
Me va via el cuor dal sen. 


MARGARITA 


E manco mal che la xe andada ben. 


MARINA 
Tireve suso quella bauta! 


FILIPETO 
Come se fa? Come se fa? 


FELICE 

Via vegni quà! 
LUCIETA 

Ah povarazzo nol sa giustarsela... 

(ride) 

FILIPETO 

Me burlela? 

ce LUCIETA 


Mi no. 


ae 


FILIPETO 
Furba! 
LUCIETA 
Caro colù! 
FILIPETO (inseguendola) 
Varda che ciapo! 


| MARGARITA 
Misericordia vien mio mario! 
MARINA 
E anca el mio! 
FELICE 
Scondeve presto! . 
MARGARITA 
Là in quela camera! 
RICCARDO 


Che imbroglio è questo? 


(obbligano Filipeto e Riccardo a nascondersi nell’altra 
stanza). 


FELICE 
Ahimè i m’à visto a corer. 
Un sorze, un sorze! Ahh! 


(fingendo di essere spaventate da un topolino montano 
tutte sulle sedie). 


SCENA SETTIMA 
LunARDO, Simon, CANCIAN e DETTI. 
LUNARDO 
Cossa feu là? Seu mate? 
(a Lucieta) 
E ti, ti cossa gastu?. 
che ti me par sbatueta? 


AS A IRE 


LUCIETA 


Sior pare un sorze... goi da andar de là? 


LUNARDO 


No reste quà e vualtre 
smontè zose 
parone che no è gnente. 


LUCIETA (da sè) 
Le gambe me fa giacomo. 


LUNARDO 


Voi che ancuo se godemo: 
no xe vero paroni? 


SIMON e CANCIAN 
(a due) 
Sì dasseno. 
LUNARDO 


Lucieta mo vien quà. 
LUNARDO, SIMON e CANCIAN (a tre) 
Ah che bona fia! 


LUNARDO 
Ma cossa gastu? 
LUCIETA 
Mi... no so gnanca mi. 
i LUNARDO 


Gastu la freve? Ascolta 
bh che la te passarà. 
In presenza de sti galantomeni 
e delle so parone 
- te dago niova che ti xe novizza! 


| LUCIETA 


Ah... 


SUO 


LUNARDO 
Oe digo cossa fastu! Te despiase? 
i LUCIETA 
Sior no. 
LUNARDO 
Sastu chi xe el novizzo? 
LUCIETA. 
Sior sì. 
LUNARDO 
Ah ti lo sa? Chi te l’à dito? 
LUCIETA 


Sior no, sior no... no so gnente... 
non so quel che me diga... 


LUNARDO (ai due uomini) 
La vedeu? che colomba innocente! 
MARINA (fra sè) 
Se el la savesse tuta! 
LUNARDO, SIMON e CANCIAN SRSCo) 
A che bona fia! 


LUNARDO 
Orsù dunque sapiè che el so novizzo 
e el fio de sior Maurizio. 
MARINA, FELICE e MARGARITA (assieme) 
Filipeto! 
MARINA 


Mio nevodo? 
FELICE 


Cospeto! 


MARGARITA 
Oh cossa che contè! 


Paotiiz i n 


MARINA 
Go ben da caro. 


FELICE 
In verità dasseno. 


LUNARDO 
Sior Maurizio xe andà a casa, 
el xe andà a levar so fio. 
Quà el lo porta, po’ disnaremo 
e le noze po faremo. 


| LUCIETA | 
Oh Dio... 
FELICE e MARINA (a due) 
ES . Cussì a la presta 


MARGARITA 
O povareta mi. 


LUCIETA 
No go più sangue. 
LUNARDO (a Lucieta) 


Cossa gastù? 
LUCIETA 


Gnente. 


LUNARDO, SIMON e CANCIAN (a tre). 
Ah che bona fia? 


SCENA OTTAVA 
MAURIZIO E DETTI. 
(entra Maurizio agitato) 
LUNARDO 
Oh via, seu quà? 


MAURIZIO 
Son quà. 


TAO 


LUNARDO 
Cossa gaveu? 


MAURIZIO 
Son sulle furie. 


LUNARDO, SIMON e CANCIAN (a tre) 
Oh! Coss’è sta? 


MAURIZIO 
So andà a casa 
ò cercà el puto 
no l’ò visto in nissun liogo... 
O domandà 
me son informà 
me xe sta dito che i lo ga visto 
co un forestier 
un cavalier, 
un sior Riccardo, 
uno che pratica siora Felice. 
(a Felice) 


Chi elo sto sior Riccardo? 
Chi elo sto forestier? 
Cossa alo co mio fio? 


FELICE 
Mi del fio no so gnente, 
ma circa el forestier 
l’è un cavalier onorato. 
N’è vero sior Cancian? 


CANCIAN (sbroccando) 


Mi no so che dir chi el sia. 
L’inferno l’àèà mandà, i 

ò tasù, ò sopportà 

tuto par no criar, 

ma adesso mo ve digo 

no voi più quell’intrigo 

sior sì: el sarà un « fàpele ». 


RICCARDO (entrando improvvisamente) 

Parlate meglio d’un cavaliere! 
LUNARDO 

In casa mia? 
MAURIZIO 

Dov'è mio fio? 
RICCARDO 

Vostro figlio è là dentro. 


MARINA 
Ahimè... 


LUNARDO, SIMON e CANCIAN (assieme) 
Sconto in camera? 


MAURIZIO 
Dove estù desgrazià? 
FILIPETO 
Sior pare per pietà... 
| MARGARITA 
Marìo no so gnente. Mario! 
LUNARDO 
Barona, ti l’à da pair! 
FILIPETO 
Ah! 
MARGARITA 
Agiuto!... 
Ì FELICE 
Tegnilo... 
MARINA 
Fermelo. 
SIMON 
Ste saldo. 
LUCIETA 


Ah sior pare, ah sior pare nol me maza! 


Seni 


MARINA 
Oh che ciasso cossa mai go avuo in mente! 
FELICE 
Oh la diga, oh la diga no se ciassa... 
LUNARDO 


A che petazza, frasconazza. 


CANCIAN 
No fe, no fe! 


(Maurizio fa la caccia a Filipeto che scappa or qua or là 
per la scena). 


SIMON (a Lunardo) 

A fermeve, fermeve caro amigo. . 
MARGARITA (a Simon e Cancian) 
Ah tegnilo ohimè el me sconquassa. 
RICCARDO 
Oh che scandalo da piaza è questo. 


CANCIAN | 
Fermo ora! Ca 
LUCIETA e FELICE 
Sior Lunardo la se frena. 
LUNARDO 
Ah birbanti a mi sto intrigo? 
SIMON 
Ah fermeve caro amigo. 
CANCIAN | 
Sfazzadone! 
LUNARDO (a Simon e Cancian) 


No tegnime, no ve digo! 


MARGARITA (a Lucieta) 


Frasconazza lo saveva 
lo temeva, prevedeva. 


LUCIETA 
El perdona el creda, non voleva. 
MARINA 
Cielo, ohimè! che ciassi che bordelo. 
FELICE (a Cancian) 
Ola digo, ola no se ciassa! 
SIMON (a Marina) 
Vu se causa de sto intrigo. 
CANCIAN (a Felice) 
Vu se causa de sto intrigo. 
MARGARITA 
Che sia maledio co v’ò da mente. 
RICCARDO, (a Maurizio, poi gli altri uomini) 
Signor: mio, padroni miei... 
(Filipeto, inseguito dal padre, fugge da un lato correndo: 
LUNARDO 


No tegnime, vogio farghela pagar... 


LUCIETA 


No saveva, no credeva. 


FELICE 
I lo tegna, i lo incaena, 
che el xe mato da ligar. 
(al cavaliere) 
Che ideazza maledetta! 
Che fracasso che saetta! 
Ma calmeve bestie, vergogneve. 


SIR 


MARINA 


O che ciasso oh Dio che affar 
I vorave morsegar 

Oe fenila che son brava 

Anca mi de strepitar. 


LUCIETA 


Ah sior pare nol me mazza, 
ah tegnilo el me vol dar. 


MARGARITA 


Ma i lo tegna el me vol dar! 
Che spegazzo ahimè che ciasso, 
che spegazzo i 
frasconazza mi lo prevedeva. 


(inseguito da Maurizio entra correndo Filipeto da dove è 
uscito e entrambi fuggono dal lato opposto). 


RICCARDO 


Via m’ascolti... se ho dei torti... 
rimediar, riparar 
ma son matti da legar. 


FELICE 


Bestia andeve a far squartar. 


MARGARITA 
El xe furente! 


‘ (Filipeto c. s. di dove è uscito e fugge dalla parte opposta 
inseguito da Maurizio). : 


LUCIETA 
Filipeto, Filipeto, 
povareto? 


a 


SIMON e CANCIAN (assieme) 


Via fermeve caro amigo 
ve voleu precipitar! 


SIMON 
Sfazzadona! 
CANCIAN (a Felice) 
Prepotente! 
LUCIETA 


Ah me sciopa el cor nel peto. 


SIMON (a Marina) 
Ah serpente! 


CANCIAN (a Felice) 
Malandrina! 


(Filipeto e Maurizio c. s. tornano correndo di dove sono 
venuti, ma stavolta la caccia succede in scena come al 
principio, mentre Filipeto si nasconde ora dietro l’uno 
or dietro l’altro personaggio). 


LUCIETA 


Siora mare, Filipeto, difendelo. 


MAURIZIO 


A canagia che te mazza 
che te mazza sfazzadon! 


FILIPETO 


A sior pare nol me mazza 
no go colpa! no saveva 
ah no, no! 

RICCARDO 


Tanto chiasso non credetti sollevar. 


“ARE 


MAURIZIO 


Porcelo! al sì te vogio stritolar! 
(a Riccardo) 


El se cava no me tegno 
lu no gh’intra giuro al cielo. 


FILIPETO 


Agiutela difendela 
povareta! che me sconda 
oh che orror, che baraonda 
dove m’ogio da salvar? 


(Maurizio rincorre Filipeto per la scena) 


MARINA 


Ah cielo che bordelo. 
Ah cani i xe furenti. 
Sta puta el cuor me cava. 


FELICE 


Oe digo no se ciassa. 
Lunardo la se frena. 
Sè mati da caena 
andeve a far squartar. 


RICCARDO 


Che il diavol se li porti! 
Non vò matto diventar! 


(Maurizio raggiunge Filipeto e lo conduce via a calci) 


Fine del secondo atto. 


ATTO TERZO 


Camera di Lunardo. 


SCENA PRIMA 


LunARDO, SIMON e CANCIAN. 


LUNARDO, SIMON e CANCIAN 


(assieme - grugnito d’ira) 


Ah femene del diavolo. 

Parchè ve gai creà? 

Ah vipare, carnefici! 

A nu sti tiri quà? 

De queste a nu? | 
SEE Sta sgnesola? 

Sto intrigo indiavolà? 

Ah dove xe el castigo 

par tanta iniquità? 

Ah che a pensarla solo... 

Se me badassi a mi 

ghe tirarave el colo. 


LUNARDO 
Cussì... 
fe. i SIMON 


Cussì... 
è 


CANCIAN 


Cussì... 


(s’alzano e passeggiano con rabbia) 


SORGon 


LUNARDO 
Cari amici parlemo, consegemose. 
Co custie, 
vegnimo a dir el merito 
cossa avemio da far? 
Per la puta xe facile 
e ò stabilio. 
Prima de tuto a monte el matrimonio. 


SIMON e CANCIAN (assieme) - 
A monte, a monte. 


LUNARDO 
La mandarò in t’un liogo 
lontana da sto mondo 
e tuto xe finio. 
Ma la muger, paroni 
come avemio da far per castigarle 
(a Cancian) 
Disè el vostro parer. 
CANCIAN 
Mi, veramente 
son intrigà. 
SIMON 
Podaressimo ficcarle 
anca ele in un ritiro: 
se se pol cussì sbrigar. 
LUNARDO (grugnito dubitativo) 
Hm! 
CANCIAN 
Sì, un caenazzo, quattro muri 
se se pol cussì sbrigar. 
LUNARDO e SIMON, (assieme) 
E serrarghe fin i scuri 
darghe poco da magnar 
e impedirghe, fermi, duri, 
che non le abia da parlar. 


IT 1 if) 


LUNARDO 
Che no le abia da parlar? 
Veci cari... sto castigo 
mi ve digo 
in tre dì le fa crepar. 

SIMON 

Che le crepa! 

LUNARDO 


Eh andemo, po, 
via, coparle... proprio no. 


CANCIAN 


Mo no certo, perchè za... 
volta cerca... zira... fa... 
senza done no se sta. 


LUNARDO 
E un bon legno qualche volta? 


CANCIAN 
E se po le se rivolta? 
LUNARDO e SIMON (assieme) 


Revoltarse? 
CANCIAN 


E ghe ne stae... 
LUNARDO e SIMON (assieme) 


Quà l’amigo l’à ciapae, 
so muger ghe l’à petae. 


LUNARDO 
No so quala far. 
SIMON 
Mandela ai parenti. 


LUNARDO 
Per farme smatar. 


IECQUITE 


CANCIAN 


Mandela in campagna. 


LUNARDO 


Fin l’erba la magna. 


SIMON 
Ben, feghe parlar. 


LUNARDO 


Xe come al deserto 
voler predicar. 

SIMON 
Sereghe i abiti, 
serè lo zogie 
tegnila al suto 


mortifichela. 
LUNARDO 
O provà tuto 
gnente se fa. 
SIMON 
O capio, caro amigo, fè cussì. 
LUNARDO 
Come? 
SIMON 
Godevela 
tal qual la xe. 
LUNARDO 


E capisso anca mi 

che rimedio purtroppo no ghe nè, 
Mo parcossa le done tute quante. 
no è impastade de zucaro e de miel? 


LUNARDO 


Ah magari! mo che delizie sante 
che in tera ne faria provar el ciel. 


ma tel P 


TB pese 


SIMON 


Dir che in cielo gh’è anzoli a miera 
e che fursi de femene ghe nè, 

e che a farne beati quà zo in tera 

a nu ne bastaria che i fusse tre. 


CANCIAN 


A che godi, che gioia, che contento, 
che delizia, che gusto, che piacer! 
Ah el saria de natura el gran portento 
e tuti la voria sta gran muger. 


LUNARDO, SIMON e CANCIAN (assieme) 


Ah no, no me tegno 

la voi castigar 

s’anca dovesse 
precipitar 

e zo co un bon legno 
se anca credesse doverla copar 
zo voi pestar! 
Spaccarghe la testa 

e farghe la festa 
schizzarghe quei grugni 
a forza de pugni 

e a modo de mi 
strozzarle cussì. 


| SCENA SECONDA 
FELICE E DETTI. 


(Felice entra: grida di meraviglia degli uomini vedendo 
Felice). 
FELICE 
Siori gentilissimi 
grazie del bon amor. 
LUNARDO 
Oè digo! 

SIMON e CANCIAN (assieme) 


Che insolenza! 
Che ardir. 
LUNARDO 


Che prepotenza! 
FELICE 
Li go sentii lustrissimi, 
patroni colendissimi 
lodarne de bon cuor 
e coi più profondissimi 
inchini d’umiltà 
mi vegno da de là. 
CANCIAN 
E sè vegnuda quà 
a sfidarne in sto modo? 
FELICE 
Cossa è sta? Cossa ò fato? 
CANCIAN 
No me fè parlar, 
dona mata... 
LUNARDO e SIMON (assieme) 
i Brao Cancian! 


FELICE. 
Parlè pur. Son quà apposta. 


CANCIAN 
Vegnì a casa co mi. 


FELICE 
Sior no. 


CANCIAN 
Ma andemo, —. 
che cospeto de diana... 


SÈ RAEE 


FELICE 


Oe paron anca mi 

so cospetizar saveu? 

Coss’'è! Chi me credeu? 
M?aveu trovà in t’un gatole? 
Songio la vostra sguatera? 
Ste maniere se dopera 

con una dona civil? 

Coss’è sto manazzar? 

E sto cospetizar? 

Coss’è sto alzar le man? 

A mi cospeti? 

A mi manazze? 

Co una mia pari 

ete manierazze? 

Xe sti siori che ve incita? 
Ste asenae 

ste bulae 

imparae le avè da lori? 

V’a dà volta el cervelo sior Cancian? 


SIMON 


Aveu sentiu che racola? 


LUNARDO 


Ghe tirarave el colo... 
e el tase quel pandolo... 


FELICE 


Via no le dise gnente? 

Patroni riveriti: 

Parlo co tutti tre, placidamente. 
Se avè da dir, parlò. 


LUNARDO e SIMON (assieme) 


La diga cara siora... 


La gRee 


FELICE 


Eh via tasè là... satapri, 
tasè, orsi d’inferno 
che co sto modo che tratè le done 
no le ve pol amar in sempiterno. 
Vegnimo al fato, no 
vegnime a dir el merito. 
Vegnime al fato. 
Sior Lonardo so fia vol maridar. 
Gnente l’à da saver, guai se la ’1° vede 
piasa o nol piasa la lo ga da tor. 
Ma el puto xe bon 
nol xe gnanca bruto 
l’è san dopo tuto 
el ghe piasarà. 
E seu mo seguro che el gabia da piaser? 
E se nol ghe piase, sior testa de mulo? 
Gavè una fia sola, par diana gavè, 
e la sassinè? 
Sior sì xe sta ben che i se veda, 
so mare no aveva coraggio. 
Marina s'è raccomandà, 
mi ò avuo l’invenzion della mascara, 
mi el conte Riccardo ò pregà: 
i s'à visto i s’à piasso i.è contenti 
i è beati i se ga consolà. 

(a Lunardo) 
Vu la tera basar dovaressi, 
compatibile è vostra muger. 

(a Simon) 
Xe laudabile siora Marina, 
mi gò agido per gran mio bon cuor. 
Se sè omeni persuadeve, 
se sè tangari intestardeve. 
La puta è onesta, 
onesto è el puto, 
nualtre semo done d’onor. 


ì “ P° x di : Mi LI Pi 
23 PI COIIOORO NA lo nice 


—_ 89. 


La fortuna v’àè agiutà 

che una dona avè trovà, 
una dona de proposito 

che no s’à mai spaventà 

e in sto caso scabrosissimo 
la gà tuto combinà 

e la gran bestialità 

che da mostri irragionevoli 
e con mezzi riprovevoli 
stevi quasi combinando, 
anca i fulmini sfidando 

sul più belo l’hà sventà 

e cussì senza far scandali 
proprio come fan i anzoli 
da vergogna dano e biasemo 
quattro rusteghi à salvà: 
che da resto se da tangheri, 
se da esseri bisbetici 

co testarda ingratitudine 
tanto ben lo disprezzè, 
che ve vegna la tarantola 
l’erbariola, i cali, el fistolo, 
che de cuor ve lo desidero 
e mi balo se crepè, 


| perchè za mi fasso calcolo 


che za gnente no pericola 

e che el mondo no se sgangara 

se anca el colo ve rompè. 

O fenio la mia renga, 

el cielo sia lodato: 

tuto considerato 

applaudì el matrimonio e l’avocato. 
CANCIAN 


Sentì mo, sior Lunardo... 


siora Felice 
gavarà anca le so debolezze 
(sorridendo soddisfatto e superbo) 


LE 


ma qualche volta bìa confessarlo... 
la xe po... una gran dona de garbo. 
FELICE 
N’è vero sior Cancian?. 
LUNARDO 
Ma ve digo cussì... 
FELICE 
Eh che l’è una vergogna sior grubian! 
Mi! Mi! Aspetè mi... 
(gridandole dietro) 
LUNARDO (in falsetto per lo sforzo) 
Comandeu vu patrona? 
FELICE (dalla porta) 
Sior sì, comando mi. (via) 
LUNARDO 
Se le vien no me tegno. 
SIMON 
Insomma za 
voltila, zirila, 
done barone 
no se ghe pol, 
o cole brute o cole bone 
lore fa tuto quel che le vol. 


ULTIMA SCENA 
FELICE, MARINA, MARGARITA, LUCIETA e DETTI. 


FELICE 

Vele quà pentie contrie 
le domanda. perdon. 

LUCIETA, MARINA e MARGARITA peroni, i 


Grazia grazia domandemo 
supplichemo compassion 


P 


Mid. / © dati nl 
n PSE ZE 


POINT 


dala pena squasi morte 
se inchinemo quà a implorar. 
LUNARDO (a Lucieta) 
Cossa meritaressistu ti? Frasconcela? 
FELICE 
No le ga colpa, parlè co mi. 
LUNARDO 
Omeni in casa 
morosi sconti? 
FELICE 
Criè co mi, son causa mi. 
LUNARDO 
Eh, andeve a far squartar anca vu! 


FELICE (ridendo) 


Oe! 
CANCIAN 

Come parleu con mia muger? 
LUNARDO 


Eh caro vu 
non posso più. 

MARINA «(a Felice) 
Cussì pulito la xe giustada? 


SIMON 
Anca vu siora 
meritaressi ’na strapazzada. 
MARINA 
Mi vago in leto. 
; FELICE 
Spetè un pocheto. 
El poaro sior Lunardo 
gaveva in corpo ancora 
la collara in ritardo, 
e el l’è mandada fora. 


ie 


Desso che el s’àè sfogà 

el ne perdona tuto 

e se vegnarà el puto 

i se maridarà. 

N’è vero sior Lunardo? 
LUNARDO 

Siora sì, siora sì. 

(ribellandosi improvvisamente) 
Siora no! 


FELICE. MARINA e MARGARITA (assieme) 
Oh! 

MAURIZIO 
Via de quà. 


LUCIETA, FILIPETO, LUNARDO 
(assieme piangono) | 


Coss’è sto fifar, desgraziada? 


| FELICE e MARINA 

Oh basta cospeto, 
‘sè un omo o un putelo? 
co fa le girandole 
voltè e rivoltè. 
Coss’ele ste smorfie? 
Coss’è sti strambezzi? 
E sti putelezzi? 
Disè e desdisè! 

MARGARITA 
Mo gh’intro anca mi 
e digo: sior sì, 
se in peto avè cuor, 
sior sì, el l’à da tor. 


LUCIETA 
Oh cielo che pene, 
ohimiei cossa far? 


Pagg 


Oh santi salveme 

salveme che affar. 
MAURIZIO 

Ah strighe, demoni. 


CANCIAN 
Serpenti, dragoni. 
SIMON 
Perfina coi zighi 
volè sopraffar. 
RICCARDO 
Non serve che in piazza 
men vada a diletto 
spettacol più gaio. 
di questo non v°è. 
LUNARDO (che non ne può più) 
Eh che el la toga, 
che el se destriga, 
che el se marida 
che el se la peta 
che mi son agro 
no posso più. 


MARGARITA 
Caro colù. 
(a Lunardo scherzando) 
FELICE 


E se vegnarà el puto 
i se maridarà. 
N’è vero sior Lunardo? 
LUNARDO (a Lucieta amorevolmente) 


Lucieta. 
LUCIETA 


Sior? 
LUNARDO 
Vien. qua. 


SAY ea 


LUCIETA (accostandosi bel bello) 


Vegno. 
LUNARDO 


Te vustu maridar? 
(Lucieta confusa non risponde) 
Via respondi, te vustu maridar? 
LUCIETA (tremando) 
Sior sì, sior sì. 


LUNARDO 
Fraschetta, 
ti l’è visto el novizzo? 
LUCIETA 
Sior sì. 
LUNARDO 


Sior Maurizio. 
MAURIZIO (ruvido) 
Cossa ghè? 
LUNARDO 
Via caro vecio, no me respondè, 
vegnimo a dir el merito, 
cussì da rustego... 
MAURIZIO 
Bruto baron... vien quà. 
FILIPETO (rincuorato) 
Son quà. 
MAURIZIO 
Xestu pentio? 
FILIPETO (battendosi il petto) 
Sior sì. 
MAURIZIO 
Vara che anca maridà 
ti è da depender da mi. 


FILIPETO 
Sior sì, sior sì. 


LEO 


MAURIZIO 
Siora Lucieta v’aceto per fia 
e el ciel ve benedissa. 


Deve la man. 
FELICE 


Mo via deghe la\man. 
FILIPETO 
Come se fa? 
MARINA e FELICE 


(congiungono le mani di Filipeto e di Lucieta) 


|  Cussì. 
MARINA (commossa) 
Poverazzo! 
(Lunardo si asciuga gli occhi) 


MARGARITA (commossa) 
Sior Simon, sior Cancian 
sè vu i compari. 
SIMON (commosso) 

Siora sì, semo quà. 

CANCIAN (commosso) 
Col cuor in man. 

LUNARDO (commosso) 
Su via puti stè liegri, 
no stemo più a fifar... 


(con voce soffocata dalla commozione) 
Evviva tutti, è ora de disnar. 


(Lunardo con Margarita, Simon con Marina, e Felice con 
Cancian e Riccardo si avviano verso il fondo lentamente 
ed escono. Lucieta rimane sola con Filipeto, attende un 
bacio, ma egli non capisce e rimane indeciso. Lucieta 
fugge ridendo e Filipeto la insegue e la bacia). 


CALA LA TELA. 

